Petr Knop

Petr Knop (s. 12. toukokuuta 1994) on tšekkiläinen maastohiihtäjä.

Knop osallistui Falunin MM-kilpailuihin 2015, missä sijoittui 30 kilometrin yhdistelmäkilpailussa 46:nneksi ja Tšekin viestijoukkueen mukana yhdeksänneksi. Lahden MM-kilpailuissa 2017 Knop oli 50 kilometrin vapaan hiihtotavan yhteislähtökilpailussa 33:s, 15 kilometrin perinteisen hiihtotavan kilpailussa 38:s ja 30 kilometrin yhdistelmäkilpailussa 43:s. Tšekin viestijoukkueen mukana hän sijoittui 11:nneksi. Pyeongchangin olympialaisissa 2018 Knop sijoittui 15 kilometrin vapaan hiihtotavan kilpailussa 24:nneksi ja 30 kilometrin yhdistelmäkilpailussa 38:nneksi.

Maastohiihdon maailmancupissa Knop kilpaili ensimmäisen kerran Nové Městossa tammikuussa 2014. Ensimmäisen kerran hän ylsi maailmancupin pisteille Tour de Skihin 2017–2018 kuuluneessa Val di Fiemmen 15 kilometrin perinteisen kilpailussa sijoittuen 30:nneksi. Tourin kokonaispisteissä hän oli 31:s.

 Lähteet 

Luokka:Tšekkiläiset maastohiihtäjät
Luokka:Vuonna 1994 syntyneet
Luokka:Elävät henkilöt